gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6971, del 22-02-2013 (2013/1665)

Informació pública de la proposició de delimitació de la via pecuària assagador de Mariola en el terme municipal d'Agres (Alacant).
-----------------------------------------------------------------------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1665


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la proposició de delimitació de la via pecuària assagador de Mariola en el terme municipal d'Agres (Alacant). [2013/1665]  
Amb data 4 de setembre de 2012 s'acorda l'autorització de l'inici de l'expedient de delimitació parcial i posterior amollonament de la via pecuària assagador de Mariola en el tram comprés entre la línia de terme de Bocairent amb Agres, en la partida del Mas dels Arbres, fins a la forest d'utilitat pública denominada AL047 Ombria de Mariola.  
  
Una vegada finalitzades les operacions de fitació, en compliment del que disposa l'article 86 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es fa públic, per a general coneixement, que l'esmentada proposició estarà exposada en l'Ajuntament d'Agres, i es podrà consultar l'expedient complet en l'Oficina Comarcal de Medi Ambient d'Alcoi, ubicada en l'avinguda de Juan Gil Albert, 54 (horari atenció al públic, de 08.00 h a 15.00 h), durant el termini d'un mes a partir de l'endemà de la publicació d'este anunci en el Diari Oficial de la Comunitat Valenciana.  
Durant l'esmentat termini, tots les persones afectades i interessades podran presentar les al·legacions o reclamacions que pertoque, junt amb els documents originals o fotocòpies compulsades que es consideren pertinents, en les esmentades oficines o en qualsevol dels organismes que arreplega l'article 38.4 de l'esmentada Llei 30/1992.  
  
Alacant, 28 de gener de 2013.- La directora territorial de la Conselleria d'Infraestructures, Territori i Medi Ambient: Elisa Díaz González.
Diari Oficial de la Generalitat Valenciana


Sumari del DOGV 7011, del 25-04-2013 (2013/3868)

Informació pública de la pèrdua de la carta de pagament número 461999M1364.
---------------------------------------------------------------------------

### Dades del document

Número de DOGV
:   7011

Data del DOGV
:   25-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3868


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 461999M1364. [2013/3868]  
A causa de la pèrdua de l'original de la carta de pagament de la fiança núm. 967223H5930 per import de 1.315,98 euros, a nom de Zadipan, SL, V42337358, a favor de Sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Administració Pública a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
  
  
València, 4 d'abril de 2013.- La directora territorial: María Pilar Morant López.
Diari Oficial de la Generalitat Valenciana


Sumari del DOGV 7118, del 25-09-2013 (2013/9212)

Notificació de la primera multa coercitiva de l'expedient sancionador número 341/09 SAN.
----------------------------------------------------------------------------------------

### Dades del document

Número de DOGV
:   7118

Data del DOGV
:   25-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9212


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la primera multa coercitiva de l'expedient sancionador número 341/09 SAN. [2013/9212]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'esmenta a continuació, ja que intentada la notificació en l'últim domicili conegut esta no s'ha pogut practicar.  
  
  
Expedient número: 341/09 SAN.  
Entitat o persona interessada: José Valdivieso Pardo.  
Últim domicili conegut: avinguda de la Constitució, 34. Mutxamel.  
  
Assumpte: notificació de primera multa coercitiva de l'expedient sancionador dictat pel director general de Qualitat Ambiental el 28 de maig de 2013.  
  
El corresponent expedient es troba al Servici d'Inspecció Mediambiental de la Conselleria d'Infraestructures, Territori i Medi Ambient, carrer de Castán Tobeñas, 77, 46420, València, on haurà de comparéixer per a conéixer el contingut íntegre de l'acte, en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.  
S'informa l'interessat del dret que l'assistix a aportar les al·legacions que estime convenients en la seua defensa o, si és el cas, a interposar recurs, tot això dins del termini legalment establit. Transcorregut este sense haver fet ús de l'esmentat dret, es dictaran les resolucions oportunes.  
  
València, 9 de setembre de 2013.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 7085, del 08-08-2013 (2013/7801)

Adjudicació i formalització del contracte número 179/2012. Acord marc per al subministrament de productes d'incontinència.
--------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/7801


Data del document
:   19-07-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número 179/2012. Acord marc per al subministrament de productes d'incontinència. [2013/7801]  
1. Entitat adjudicadora  
a) Organisme: Generalitat Valenciana. Conselleria de Sanitat  
b) Dependència que tramita l'expedient: Direcció General de Règim Econòmic de la Sanitat. Carrer de Misser Mascó, 31, 46156 València. Telèfon 14 764 55 24, fax 96 386 82 39.   
c) Número d'expedient: 179/2012.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament de productes d'incontinència.  
c) Lots: 22.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6937, de 7 de gener de 2013.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació harmonitzada.  
c) Forma: diversos criteris d'adjudicació.   
4. Pressupost base de licitació  
Import total: el pressupost, calculat d'acord amb l'estimació de consum anual és de 9.516.516,20 € (nou milions cinc-cents setze mil cinc-cents setze euros amb vint cèntims), IVA exclòs.  
Valor estimat de l'acord marc: 44.379.999,80 € (trenta-huit milions seixanta-sis mil seixanta-quatre euros amb huitanta cèntims), IVA exclòs.  
5. Adjudicació i formalització de contracte  
a) Data d'adjudicació: 25 d'abril de 2013.  
b) Data de formalització del contracte: 16 de juny de 2013.  
c) Contractistes:  
  
EMPRESA CIF  
ACTIVE MEDICAL DISPOSABLE, SAL D06482820  
ADA PRODUCTOS SANITARIOS, SL R12041777  
PROCTER & GAMBLE ESPAÑA, SA K24635317  
LABORATORIOS HARTMANN, SA A-08032401  
LABORATORIOS INDAS, SAU K12480687  
LELEMAN, SL B-46193827  
ONTEX ID, SA H41233954  
SCA HYGIENE PRODUCTS, SL B-28451383  
SENDAL, SA A-10048700  
ALGODONES DEL BAGES, SA X43763424  
   
  
d) Nacionalitat: espanyola.  
e) Import d'adjudicació: indeterminat. Acord marc que fixa preus màxims per a un consum estimat.  
  
València, 19 de juliol de 2013.- La directora general de Recursos Econòmics (O 08.07.2013, DOGV 7068, 16.08.2013): M.ª Fernanda Saiz Gallego.
Diari Oficial de la Generalitat Valenciana


Sumari del DOGV 6945, del 17-01-2013 (2013/422)

Notificació de l'acord d'iniciació de procediment sancionador. Expedient número ESSANC 03/2012/0144.
----------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/422


Organisme emissor
:   Conselleria de Governació i Justícia

Tipus de document
:   Anunci

Notificació de l'acord d'iniciació de procediment sancionador. Expedient número ESSANC 03/2012/0144. [2013/422]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació en extracte de l'acord d'iniciació de l'expedient sancionador que s'indica, instruït per la Conselleria de Governació a les persones interessades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
  
Exp. núm.: ESSANC 03/2012/0144.  
Interessat: Rafael Tora Gálvez.  
Últim domicili conegut: c/ Castellón, núm. 1. Orihuela.  
Acord d'iniciació de procediment sancionador dictat per la directora general de Seguretat i Protecció Ciutadana, de data 19 de desembre de 2012, en el qual s'adopten acords d'interés per a l'interessat.  
  
  
L'expedient corresponent es troba en la Direcció Territorial de Governació d'Alacant, Rambla Méndez Núñez, 41-12é, davant de la qual l'interessat podrà comparéixer per a tindre coneixement del contingut íntegre de l'acte, i quede constància de tal coneixement. Té el dret d'al·legar per escrit el que en la seua defensa estime convenient, amb aportació de les proves que considere oportunes, tot això dins del termini de 15 dies hàbils comptats des del següent a esta publicació. Transcorregut este termini sense que s'haja fet ús del dret per a formular al·legacions i/o aportar proves, es dictarà l'oportuna resolució.  
  
  
Alacant, 10 de gener de 2013.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 7039, del 05-06-2013 (2013/5453)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una indústria de fabricació de productes hortofructícoles, en el terme municipal d'Alzira, ubicada en el polígon 39, parcel·les 34, 35, 36, 82, 83, 84, 85, 86, 108, 110, 151, 152 i 153. Expedient número 2012/0288.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5453


Data del document
:   07-05-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Alzira
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una indústria de fabricació de productes hortofructícoles, en el terme municipal d'Alzira, ubicada en el polígon 39, parcel·les 34, 35, 36, 82, 83, 84, 85, 86, 108, 110, 151, 152 i 153. Expedient número 2012/0288. [2013/5453]  
Admesa a tràmit la sol·licitud de declaració d'interés comunitari promoguda per Manipulados de Cebollas y Derivados, SL, per a una atribució d'ús i aprofitament en sòl no urbanitzable, relativa a una indústria de fabricació de productes hortofructícoles (expedient 2012/0288), en el terme municipal d'Alzira, ubicada en el polígon 39, parcel·les 34, 35, 36, 82, 83, 84, 85, 86, 108, 110, 151, 152 i 153, de conformitat amb allò que disposa l'article 37.2.a) de la Llei 10/2004, de 9 de desembre, de la Generalitat Valenciana, del sòl no urbanitzable, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, edifici Prop de l'avinguda Gregorio Gea, núm. 27, de València, en horari d'exposició al públic de 09.00 a 14.30 hores.  
  
  
València, 7 de maig de 2013.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 7073, del 23-07-2013 (2013/7322)

Notificació de la sentència dictada en el procediment de divorci contenciós número 194/2011.
--------------------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7322


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 194/2011. [2013/7322]  
Divorci contenciós 000194/2011   
Part demandant: Soraya Sánchiz Castillo.   
Part demandada: Charles Ajilo.   
María Dolores Valle Contreras, secretària del Jutjat de Primera Instància número 24 de València, faig saber que en el juí a què es fa referència s'ha dictat la resolució que té el text que, literalment, és com seguix:  
«Jutjat de Primera Instància número 24 de València  
Assumpte civil 000194/2011  
Dispositiva  
Estime la demanda formulada per la procuradora Natalia del Moral Aznar, en nom i representació de Soraya Sanchiz Castillo, contra Charles Ajilo, i declare dissolt per causa de divorci el matrimoni format pels esmentats cònjuges, amb tots els efectes legals.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este Jutjat, no obstant el qual es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del Jutjat 4584-0000-02 € número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo».  
Atés que es desconeix el domicili o residència actuals de la part demandada, per la Sentència de 14 de maig de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació a Charles Ajilo.  
  
València, 10 de juliol de 2013.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 7057, del 01-07-2013 (2013/6416)

Modificació de tarifes d'abastiment d'aigua potable, conservació de comptadors i clavegueram en Llutxent.
---------------------------------------------------------------------------------------------------------

### Dades del document

Número de DOGV
:   7057

Data del DOGV
:   01-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6416


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Modificació de tarifes d'abastiment d'aigua potable, conservació de comptadors i clavegueram en Llutxent. [2013/6416]  
S'informa per a general coneixement que, en relació amb la sol·licitud de modificació de tarifes de subministrament domiciliari a Llutxent i de conformitat amb l'article 3.3 del Decret 3/2008 d'11 de gener, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova  
  
Aigua potable  
 Domèstics Industrials  
Quota de Servei Euros/mes Euros/mes  
 Fins 13 mm 1,886 2,202  
 15 mm 2,829 3,303  
 20 mm 4,714 5,505  
 25 mm 6,600 7,708  
 30 mm 9,431 11,011  
 40 mm 18,861 22,023  
 50 mm 28,290 33,033  
 65 mm 37,721 44,043  
 80 mm 47,151 55,056  
 100 mm 66,012 77,078  
 125 mm 103,732 121,122  
  
Boca d'incendi 10,124  
  
  
Quota Consum Euros/ m³  
Límits mensuals  
Bloc I Fins a 7 0,268  
Bloc II Entre 7 y 14 0,672  
Bloc III Més de 14 0,941  
Municipal 0,268  
  
  
Manteniment comptadors Euros/mes  
Calibre Fins a 13 mm 0,887  
 15 mm 1,337  
 20 mm 2,224  
 25 mm 3,113  
 30 mm 4,438  
 40 mm 8,875  
 50 mm 13,313  
 65 mm 17,752  
 80 mm 22,188  
 100 mm 31,067  
 125 mm 48,817  
  
  
Clavegueram  
Quota consum Euros/ m³  
 0,115  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 17 de juny de 2013.- El director gerent: Isidoro Solera Solera.
Diari Oficial de la Generalitat Valenciana


Sumari del DOGV 7021, del 10-05-2013 (2013/4676)

CORRECCIÓ d'errades de la Resolució de 26 d'abril de 2013, del director general de Formació Professional i Ensenyances de Règim Especial, per la qual s'establixen les seus de realització per al curs 2012-2013 de la prova de certificació de nivell bàsic, de nivell intermedi i de nivell avançat de les ensenyances d'idiomes de règim especial a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4676


Data del document
:   06-05-2013

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

CORRECCIÓ d'errades de la Resolució de 26 d'abril de 2013, del director general de Formació Professional i Ensenyances de Règim Especial, per la qual s'establixen les seus de realització per al curs 2012-2013 de la prova de certificació de nivell bàsic, de nivell intermedi i de nivell avançat de les ensenyances d'idiomes de règim especial a la Comunitat Valenciana. [2013/4676]  
Advertit un error en l'esmentada Resolució de 26 d'abril de 2013 (DOCV 7015, 02.05.2013), es realitza la següent rectificació:  
  
On diu:   
«IES Francesc Tàrrega de Vila-real»;  
  
Ha de dir:   
«IES Broch i Llop de Vila-real».  
  
València, 6 de maig de 2013.- El director general de Formació Professional i Ensenyances de Règim Especial: Gonzalo Alabau Zabal.
Diari Oficial de la Generalitat Valenciana


Sumari del DOGV 7142, del 30-10-2013 (2013/10764)

Notificació de la sentència dictada en el juí verbal número 917/2012.
---------------------------------------------------------------------

### Dades del document

Número de DOGV
:   7142

Data del DOGV
:   30-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10890


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 917/2012. [2013/10915]  
En el juí ordinari 917/2012 seguit a instàncies de Galba Holdings, SARL, contra Daniel Rosu i Pavel Irinel Zanfir, s'ha dictat la sentència que, literalment, és la següent:  
«Sentència 180/2013  
Castelló de la Plana, 25 de setembre de 2013  
Dispositiva  
Estime íntegrament la demanda interposada per la procuradora Elia Peña Chordá, en nom i representació de Galba Holdings, SARL, contra Daniel Rosu i Pavel Irinel Zanfir, ambdós en situació de rebel·lia processal, i condemne solidàriament els demandats a pagar a la demandant la quantitat de quinze mil nou-cents noranta-nou euros amb seixanta-quatre cèntims (15.999,64), més els interessos de demora que es produïsquen al tipus pactat fins a pagar-la del tot.   
  
Les costes causades en la tramitació d'este procediment també les pagaran els demandats.  
Notifiqueu la sentència a les parts. Feu-los saber que no és ferma, perquè s'hi pot interposar un recurs d'apel·lació. Si és així, s'haurà d'interposar davant d'este òrgan judicial en els vint dies següents al de la notificació (art. 458 de la LEC en la nova redacció donada per la Llei 37/11, de 10 d'octubre).   
  
Porteu l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
Publicació. Esta sentència va ser llegida i publicada per la magistrada jutgessa que la va dictar, constituïda en audiència pública el dia de la data. En done fe.»  
I com que es desconeix el parador del demandat Daniel Rosu, expedisc este edicte a fi que li valga de notificació de forma deguda.  
  
  
Castelló de la Plana, 25 de setembre de 2013.- La secretària judicial: Soledad Juan Ruiz.